ФК Шипка (София)
Шипка е футболен клуб от град София, съществувал в периода 1923 – 1945. През годините е носил следните цветове: зелено-бяло райе, изцяло в небесно синьо, бели фланелки и червени гащета, небесносини фланелки и черни гащета.

История 
Създаден е на 2 май 1923 след обединение на отборите на Победа (Кюлюците) (основан 1919) и Мефисто (основан 1920). Първото име на отбора е Спарта. На 7 октомври 1924 г. с разрешение на съюза на опълченците в България приема името Шипка. Всички ветерани участвали в Освободителната война са провъзгласени за почетни членове на СК Шипка. През август 1926 се обединява със Славейков (София) под името Шипка `26. През 1938 взема бронзовите медали в държавното първенство, а следващата година печели царската купа. На 7 април 1942 г. се обединява с График (София) като Шипка-График.

В началото на 1944 се обединява с Победа (Орландовци) под името Шипка-Победа. Престава да съществува през 1944 след като е обединен в Чавдар с елитните столични отбори на АС`23 и Цар Борис III.

Успехи 
 Купа „Улпия Сердика“ през 1937 г.
 Бронзов медалист в Държавното първенство през 1938 г.
 Носител на Царска купа за 1939 г.

Известни футболисти 
 Борис Трънков
 Крум Петков
 Тодор Конов
 Кирил Илиев
 Антон Кузманов
 Тодор Атанасов
 Тодор Горчев
 Асен Павлов
 Стоян Ташков
 Павел Василев – Шердена
 Тодор Футеков
 Георги Аджаров
 Никола Найденов
 Добромир Добрев – Малчо
 Христо Атанасов
 Димитър Миланов
 Борис Николов
 Костадин Димитров – Фазана
 Петър Минчев
 Атанас Янев – Тачето
 Симеон Василев

Шипка
Спортни клубове предшестващи ЦСКА
Основани в България през 1923 година